Veðurstofa Íslands gerir ráð fyrir vaxandi suðaustan átt á sunnan - og vestanverðu landinu í dag . Það verður suðaustan 13 - 20 m / s og rigning sunnan - og vestanlands , hvassast við ströndina og sumsstaðar hvassir vindstrengir við fjöll . Nú um og eftir hádegi var vindraði í hviðum á Kjalarnesi , við Hafnarfjall og á Fróðárheiði á Snæfellsnesi kominn um og yfir 30 m / sek . Hægara veður verður norðaustantil á landinu . Seint í kvöld fer að draga úr vindi suðvestantil . Talsverð rigning verður á suðausturlandi í nótt . Á morgun , mánudag , verður suðaustan 8 - 13 m / sek og skúraveður en ákveðnari rigning austanlands framan af morgundeginum . Fremur milt verður í veðri á morgun , 10 til 15 stig að deginum .